

**РЕПУБЛИКА БЪЛГАРИЯ**

ОБЛАСТЕН УПРАВИТЕЛ НА ОБЛАСТ ТЪРГОВИЩЕ

**ЗАПОВЕД**

№ 242

гр. Търговище, 17.06.2022 г.

 На основание чл. 19б, ал. 1 и ал. 5, т. 1 от Закона за водите, във връзка и в съответствие с указанията в писмо изх. №91-00-92/12.12.2019 г. на Министъра на икономиката и Министъра на регионалното развитие и благоустройството, писмо изх. №УСЯ-188/06.03.2020 г. на Изпълнителния директор на ДП „Управление и стопанисване на язовири“, указателни писма с изх. №№ДС-03-16-35-19 от 16.03.2020 г., ДС-03-16-35-21/25.03.2020 г. на Областния управител на област Търговище, указателно писмо с изх. №ДС-03-16-76-9/23.03.2021 г. на За Областния управител на област Търговище, във връзка с т. 1 от Таблица за собственост на язовирите – област Търговище с вх. №ДС-03-16-35-37/15.07.2020 г. на инж. Красимир Кръстев – Ръководител на Регионално звено, поделение Варна на Държавно предприятие "Управление и стопанисване на язовири", писмо с изх. №ДС-03-04-5-2/23.05.2022 г. на Областния управител на област Търговище до Кмета на община Търговище, писмо с изх. №ДС-03-04-5-1/23.05.2022 г. на Областния управител на област Търговище до Началника на СГКК - Търговище, писмо с вх. №ДС-03-04-4-4/03.06.2022 г. на Началника на СГКК – Търговище, писмо с вх. №ДС-03-04-5-4/09.06.2022 г. на Кмета на община Търговище и Техническа експертиза вх. №ДС-03-04-5-5/13.06.2022 г. от инж. Н. А. А. **-** Вещо лице по списъка на Окръжен съд - Варна

**НАРЕЖДАМ:**

**І.** Отказвам да приема предложението за безвъзмездно прехвърляне в собственост на държавата на поземлен имот – публична общинска собственост с идентификатор **00312.42.5** (идентичен с имот 000140 по план за земеразделяне), с площ 6 595 кв.м., находящ се в село Александрово, община Търговище по последно изменение на КККР засягащо поземления имот със Заповед 18-2795/10.03.2021 г. на Началника на СГКК – Търговище, с трайно предназначение на територията: Територия, заета от води и водни обекти, с начин на трайно ползване: Язовир, подробно описан в АОС №1108/22.07.2021 г. (обективирано в Заявление вх. №ДС-03-04-5/19.05.2022 г.)

**МОТИВИ ЗА ОТКАЗ:**

След като се запознах подробно със Заявление вх. №ДС-03-04-5 от 19.05.2022 г. с приложени към него: Преписи от Решение №7 по Протокол №4/30.01.2020 г. на Общински съвет – Търговище, Решение №7 по Протокол №26/26.08.2021 г., Актове за публична общинска собственост №№2501/09.10.2005 г., 196/30.03.2018 г., 655/23.01.2020 г. с вписване в акта на нови обстоятелства в т. 11 Забележки *„1.Язовир, включващ водния обект, стена и преливник“,*1108/22.07.2021 г. с вписване в акта на т. 3 Вид и описание на имота *„(водностопанска система – язовир „Александрово 2“, включваща водно огледало, воден откос, корона, въздушен откос, преливник, бързоток след преливника)“*, проект от м. Ноември 2020 г. за изменение на КК и КРНИ съгл. чл. 53б от ЗКИР (явна фактическа грешка) за ПИ №00312.167.7, 42.5, 40.1, 40.2, 40.3, 40.4, 40.5, 40.6, 40.7, 40.8, 40.9, 40.10, 40.12, 40.16, 41.13, 42.2, 42.3, 42.4, 167.6 и 167.9 с. Александрово, общ. Търговище и тяхното съпоставяне със служебно събраните доказателства Техническа експертиза вх. №ДС-03-04-5-5/13.06.2022 г., изготвена от инж. Н. А. **-** Вещо лице по списъка на ВОС и на основание отправените запитвания към СГКК – Търговище и общинска администрация в писма изх. №№ДС-03-04-5-1/23.05.2022 г. и ДС-03-04-5-2/23.05.2022 г. на Областния управител на област Търговище, констатирах, следното:

С мое писмо изх. №ДС-03-04-5-2/23.05.2022 г. изисках да ми бъдат представени данни/документация *(примерно: геодезическо заснемане с обяснителна записка и проект за ЯФГ, геодезическа снимка на обекта* *с обяснителна записка и/или технически паспорт на обекта*), която е послужила за настъпилите промени към 10.03.2021 г. в квадратурата и очертанията на поземления имот (предходна Заповед РД-18-32/29.06.2017 г. на ИД на АГКК). Отделно, да ми бъдат предоставени и писмени доказателства за изпълнението от страна на общинска администрация на изискванията на чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

Искането беше изпълнено с приложени от община Търговище по заявлението проект от м. Ноември 2020 г. за изменение на КК и КРНИ съгл. чл. 53б от ЗКИР (явна фактическа грешка) за ПИ №00312.167.7, 42.5, 40.1, 40.2, 40.3, 40.4, 40.5, 40.6, 40.7, 40.8, 40.9, 40.10, 40.12, 40.16, 41.13, 42.2, 42.3, 42.4, 167.6 и 167.9 с. Александрово, общ. Търговище и съответните приложения към него *(същите документи са изпратени и от Началника на СГКК – Търговище).*

По данни от обяснителната записка към проекта, изготвена от правоспособно лице става ясно, че:

*„Обхват и цел на проекта: Обхват на проекта са за ПИ №00312.167.7, 42.5, 40.1, 40.2, 40.3, 40.4, 40.5, 40.6, 40.7, 40.8, 40.9, 40.10, 40.12, 40.16, 41.13, 42.2, 42.3, 42.4, 167.6 и 167.9 с. Александрово, общ. Търговище. Цел на проекта е отстраняване на явна фактическа грешка за язовири 1 и 2 и канали към тях в с. Александрово и засегнатите съседни имоти.*

*Изпълнението на проекта: По искане на възложителя е извършено геодезическо заснемане за проверка на граници на язовири 1 и 2 и канали към тях. След съпоставяне на данните от измерванията и цифровият модел от КК установих, че границите на язовирите и каналите са грешно показани в кадастралната карта. Част от язовирните стени са извън имотите на язовирите. Съгласно наредба 7/22.12.2003 г. се определят имоти с дължина не по-малки от два пъти височината на язовирната стена. Променени са и трасетата на каналите.*

*Геодезическото заснемане е извършено с двучестотен GPS приемник „Leica Viva GS08NET“ в RTK режим от Иван Цонев Иванов. Измерванията са извършени директно на чупките на съществуващите граници.*

*Точност на определяне на подробните точки в хоризонтално и вертикално отношение – 1.3 до 3.9 см.*

*Координатна система: 2005-кадастрална.*

*Установено е, че несъвпаденията в линейно отношение между данните от измерванията и цифровият модел са значителни /от 6.48м до 41.27м/ и не са в допустимите норми. Изчислена е грешката в абсолютно положение на 2 характерни подробни точки по формула:*

*∆S =* $\sqrt{\left(x-x°\right)^{2}+\left(y-y°\right)^{2}}$

*при т.149 = 6.48м., при т.40 = 41.27м.“*

Извода от посочените по-горе данни е, че е извършено геодезическо заснемане за проверка на граници на язовири 1 и 2 и канали към тях, чието измерване е директно на чупките на съществуващите граници.

Предмета на геодезическото заснемане на въпросните язовири 1 и 2 и канали към тях не е изпълнение на необходимото отразяване на сервитутната ивица, съгласно разпоредбата на чл. 63, ал. 1 от Наредба № 7/2003 г. за правила и нормативи за устройство на отделните видове територии и устройствени зони: "необходимата площ за язовири и водоеми се определя от очертанията на чашата при максимално водно ниво на преливника, определено при условията на обезпеченост 1 на сто, като при язовирите откъм сухия откос на стената се добавя ивица, равна на 2 пъти височината на стената, мерено от петата на откоса".

Цитираната разпоредба сочи, че е нужно осъществяване на процедура по техническото установяване на тази необходима площ и едва след приключването й със съответната документация, могат да се предприемат годни стъпки по придобиване на правото на собственост върху поземления имот.

Отделно с Договор №7/30.05.2022 г. за консултантски услуги, Областният управител на област Търговище е възложил задача на инж. Н. А. А. **-** Вещо лице по списъка на ВОС, със специалност: Хидромелиоративно строителство с квалификация: инженер водостроител:

**От хидротехническа гледна точка поземлен имот с идентификатор 00312.42.5, с площ 6 595 кв.м, находящ се в с.Александрово, общ.Търговище, отговаря ли на понятието за „язовир“ по смисъла на Пар. 1, ал. 1, т. 94 от Допълнителните разпоредби на Закона за водите?**

Поставената задача е изпълнена от инж. А., който след обстойно запознаване с предоставените му материали (Заявление вх. №ДС-03-04-5 от 19.05.2022 г. с приложенията към него), както и на основание нормативната база: Закон за водите, Наредба за условията и реда за осъществяване на техническата и безопасна експлоатация на язовирните стени и на съоръженията към тях и за осъществяване на контрол за техническото им състояние, Публичния регистър на язовирите към Черноморски басейнов район е дал своето заключение в техническа експертиза с вх. №ДС-03-04-5-5/13.06.2022 г.

В своята експертиза инж. Н. А. е заключил, че не може поземления имот с идентификатор 00312.42.5, с площ 6 595 кв.м, находящ се в село Александрово, община Търговище, да бъде класифициран за „язовир“ след като същия НЯМА:

- основен изпускател, изходна шахта към него и енергогасител - /видно от писмо с регистрационен индекс РД-01-4959/19.05.2022 г. на Кмета на Община Търговище до Областния управител на област Търговище с мотивирано предложение за безвъзмездно прехвърляне на държавата на правото на собственост върху поземлен имот с идентификатор 00312.42.5/;

- предоставени протоколи съгласно Приложение №3 от Наредба за условията и реда за осъществяване на техническата и безопасна експлоатация на язовирните стени и съоръженията към тях и да осъществяване на контрол върху техническото им състояние;

 - характеристични криви за залетите площи и завирените обеми на водохранилището;

- контролно измерителна система (КИС);

- площ и основните физико-географски характеристики на водосборния басейн.

При горепосочените липси този водоем не е включен в регистъра на язовирите към Черноморски басейнов район.

Случая се потвърждава, че община Търговище, като собственик на ПИ с трайно предназначение „за водни площи“ (чл. 4, ал. 7, т. 13 от Наредба № 7/2003 г. за правила и нормативи за устройство на отделните видове територии и устройствени зони) не е изпълнила императивното си задължение вменено му с чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние. Като в алинеите на същия член подробно са развити задълженията на собствениците на съществуващи язовири, намиращи се в експлоатация, за които няма проектна документация и липсват данни за размерите на язовирната стена, за завирения обем на водохранилището, параметрите и пропускната способност на облекчителните съоръжения, водосборния басейн, извършват:  1. геодезическо заснемане на язовира (височина на стената, откоси, характерни коти, съоръжения); 2. изготвяне на инвестиционен проект - заснемане, който да бъде одобрен по реда на чл. 145, ал. 5 от Закона за устройство на територията; 3. изготвяне на характеристичните криви за залетите площи и завирените обеми на водохранилището; 4. определяне на площта и основните физико-географски характеристики на водосборния басейн, пълнеща деривация; *5.* привеждане на язовира в съответствие с изискванията на Наредба № 7 от 2003 г. за правила и нормативи за устройство на отделните видове територии и устройствени зони. За язовирите, които нямат изградена КИС, се изгражда такава съгласно изискванията от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

В тази връзка с мое писмо с изх. №ДС-03-04-5-2/23.05.2022 г. е изискано от община Търговище, да ми бъдат предостави писмени доказателства за изпълнението на изискванията на чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние. Към настоящия момент няма постъпили такива доказателства в Областна администрация – област Търговище.

Посочените по-горе констатации, включително липсата на допълнителни доказателства от страна на община Търговище по чл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние водят до извода, предлаганият ПИ за прехвърляне в собственост на държавата не отговаря на понятието за язовир, съгласно § 1, ал. 1, т. 94 от Допълнителните разпоредби на Закона за водите.

Самото теоретично предположение на собственика на поземления имот /основаващо се на извършено вписване в АОС №1108/22.07.2021 г./, не може да се приеме за валидно доказване, че съответните съоръжения попадат в обхвата на законовата дефиниция на понятието „язовир“. Доколкото язовирът е определен като водностопанска „система“, т.е. множество функционално свързани обекти, разглеждани като едно цяло, то липсата на някой от посочените елементи препятства възможността даден обект да бъде определен като язовир.

В случая областният управител, с оглед изпълнението на законовите разпоредби следва да се съобрази с определението за язовир, а именно: „„Язовир“ е водностопанска система, включваща водния обект, язовирната стена, съоръженията и събирателните деривации, както и земята, върху която са изградени“.

Във връзка с гореизложеното, в съответствие с указанията в писмо изх. №91-00-92/12.12.2019 г. на Министъра на икономиката и Министъра на регионалното развитие и благоустройството, писмо изх. №УСЯ-188/06.03.2020 г. на Изпълнителния директор на ДП „Управление и стопанисване на язовири“ *(сведени на вниманието на общинска администрация с указателни писма изх. №№ДС-03-16-35-19/16.03.2020 г. и ДС-03-16-35-21/25.03.2020 г. на Областния управител на област Търговище)* и с цел точното изпълнение на разпоредбата на § 1, ал. 1, т. 94 от ДР на ЗВ в издаденият акт за публична общинска собственост по отношение на поземления имот, който се предлага за прехвърляне в собственост е необходимо да са вписани всичките имоти, върху които е разположен водният обект, както и имотите върху които са изградени съответните съоръжения.

Това е възможно след изпълнение на техническо задание за поземлен имот – публична общинска собственост с идентификатор с идентификатор 00312.42.5 (идентичен с имот 000140 по план за земеразделяне), с площ 6 595 кв.м., находящ се в село Александрово, община Търговище, съобразено с изискванията на чл. 63 от Наредба № 7/2003 г. за правила и нормативи за устройство на отделните видове територии и устройствени зони ичл. 106 от Наредбата за условията и реда за осъществяване на техническата и безопасната експлоатация на язовирните стени и на съоръженията към тях и за осъществяване на контрол за техническото им състояние.

При така представените към настоящия момент от община Търговище документи, същите не идентифицират по безспорен начин, ПИ с идентификатор 00312.42.5 катоязовир.

Тези данни се потвърждават и от т. 1 в Таблица за собственост на язовирите – област Търговище с вх. №ДС-03-16-35-37/15.07.2020 г. на инж. Красимир Кръстев – Ръководител регионално звено, поделение Варна на Държавно предприятие "Управление и стопанисване на язовири", където в раздел „Съоръжения в обхвата на язовира“ е отразено в графа „Водно огледало“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено, поделение Варна на Държавно предприятие "Управление и стопанисване на язовири", е посочил – **00312.41.34 – държ. частна/гора/**.

В графа „Воден откос“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено, поделение Варна на Държавно предприятие "Управление и стопанисване на язовири", е посочил – **00312.42.6 – държ. частна/гора/; 00312.41.34 – държ. частна/гора/**.

В графа „Корона“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено, поделение Варна на Държавно предприятие "Управление и стопанисване на язовири", е посочил – **00312.42.6 – държ. частна/гора/; 00312.41.34 – държ. частна/гора/**.

В графа „Въздушен откос“ на въпроса Попада ли в имота по акта за собственост? - **Да**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено, поделение Варна на Държавно предприятие "Управление и стопанисване на язовири", е посочил – **00312.42.6 – държ. частна/гора/; 00312.41.34 – държ. частна/гора/**.

В графа „Преливник“ на въпроса Попада ли в имота по акта за собственост? - **Не**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) Ръководителя на Регионалното звено, поделение Варна на Държавно предприятие "Управление и стопанисване на язовири", е посочил – **00312.42.4 – стоп. от общината; 00312.42.6 – държ. частна/гора/**.

Отделно в графа „Бързоток след преливника“ на въпроса Попада ли в имота по акта за собственост? – **Не**. На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **00312.42.4 – стоп. от общината; 00312.42.6 – държ. частна/гора/**.

Вграфа „Изходна шахта на основен изпускател“ на въпросаПопада ли в имота по акта за собственост? – **Не може да се прецени по сателитната снимка**.На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **00312.42.6 – държ. частна/гора/, ако е изградена.**

В графа „Енергогасител на основен изпускател“ на въпросаПопада ли в имота по акта за собственост? – **Не може да се прецени по сателитната снимка**.На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **00312.42.6 – държ. частна/гора/, ако е изграден**.

Отделно в графа „Отводящ канал след преливник/основен изпускател“ на въпроса Попада ли в имота по акта за собственост? – **Не**. ) На вторият въпрос в същата графа Попада ли и в друг имот, освен в този от акта за собственост? (№ на имот и вид собственост) е посочено – **00312.42.6 – държ. частна/гора/**.

В графите за съоръженията Енергогасител след преливника, Основен изпускател и Бързоток на енергогасител на основен изпускател **не са посочени данни** от страна на държавното предприятие.

Изготвената обобщена таблица от Регионалното звено, поделение Варна на Държавно предприятие "Управление и стопанисване на язовири", е постъпила в Областна администрация – област Търговище на основание изпратените на официални ел. пощи - varna@dpusia.bg и office\_varna@dpusia.bg от страна на администрацията всички документи депозирани за безвъзмездно прехвърляне на държавата на язовири – общинска собственост от Кмета на община Търговище.

В случая единственият официален документ в който са посочени елементите на предлагания за прехвърляне в собственост на държавата ПИ за който общинска администрация твърди, че е язовир е с АОС №1108/22.07.2021 г., което в случая не е неопровержимо доказателство.

За да бъде извършено безвъзмездно прехвърляне в собственост на държавата на язовир – то съответната общинска администрация, следва напълно и безспорно да докаже, че цялата водностопанска система, включваща водния обект, язовирната стена, съоръженията и събирателните деривации, както и земята, върху която са изградени са безспорно нейна собственост, за да може да бъде осъществено прехвърлянето и в последствие да бъде сключен договор за дарение между Кмета на общината, чиято собственост е язовира и съответния областен управител, съгласно Закона за водите. В случая при липса на техническа документация, община Търговище не е доказала категорично и безспорно, че всички елементи описани по-горе са нейна собственост, за да има правото да ги прехвърля и дарява.

Във връзка с дотук изложеното и с оглед липсваща техническа документация, и на основание § 1, ал. 1, т. 94 от Допълнителните разпоредби на Закона за водите, поземлен имот – публична общинска собственост с идентификатор 00312.42.5, с площ 6 595 кв.м, находящ се в с.Александрово, общ.Търговище, не попада в обхвата на законовата дефиниция на понятието „язовир“, чието легално определение е водностопанска система, включваща водния обект, язовирната стена, съоръженията и събирателните деривации, както и земята, върху която са изградени.

**ІІ.** Връщам предложението и придружаващите го документи на община Търговище.

**ІІІ.** Преписи от заповедта да се изпратят на Кмета на община Търговище, Изпълнителния директор на Държавно предприятие "Управление и стопанисване на язовири" и Министъра на икономиката и индустрията.

Настоящата заповед може да бъде оспорена пред Административен съд – гр. Търговище, чрез органа издал настоящият акт, в 14 – дневен срок от получаването й.

**СТАНИМИР ПАРАШКЕВОВ / П. /**

*Областен управител на област Търговище*

7700 Търговище,ул. Стефан Караджа 2, тел.:+359 601 66 654, факс: +359601 66 654

e-mail: oblast@tg.government.bg, oblast@elnics.com, www.tg.government.bg